PATVIRTINTA

Jonavos Jeronimo Ralio gimnazijos

direktoriaus 2025 m. rugsėjo d.

įsakymu Nr. V1-

# JONAVOS JERONIMO RALIO GIMNAZIJOS

## MOKINIŲ MOBILIŲJŲ TELEFONŲ IR KITŲ ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMOSI TVARKA

## I SKYRIUS BENDROSIOS NUOSTATOS

1. Ši tvarka reglamentuoja mokinių asmeninių mobiliųjų telefonų ir kitų informacinių technologijų įrenginių (toliau – įrenginiai) naudojimą Jonavos Jeronimo Ralio gimnazijoje (toliau – gimnazija) bei gimnazijos organizuojamose veiklose už jos ribų.
2. Tvarkos tikslas – užtikrinti saugią ir ugdymui palankią aplinką, skatinti atsakingą ir sąmoningą technologijų naudojimą, mažinti neigiamą skaitmeninių technologijų poveikį mokinių fizinei ir psichinei sveikatai.
3. Įrenginiais laikomi mobilieji telefonai, planšetės, laikrodžiai su ryšio funkcijomis bei kita mokiniui priklausanti įranga, naudojama komunikacijai, naršymui internete, fotografavimui, filmavimui ar kitoms veikloms, nesusijusioms su ugdymo procesu.

## II SKYRIUS ĮRENGINIŲ NAUDOJIMO RIBOJIMAI IR IŠIMTYS

1. Mokiniai, atvykę į gimnaziją, privalo laikyti įrenginius kuprinėse arba krepšiuose, nebent mokytojas nurodo kitaip. Įrenginiai turi būti išjungti arba nustatyti į begarsį režimą.
2. Įrenginius galima naudoti tik šiais atvejais:
   1. pamokos ar kitos ugdomosios veiklos metu, kai to paprašo mokytojas ar švietimo pagalbos specialistas;
   2. jei mokiniui dėl sveikatos būklės reikalinga naudotis įrenginiu (pateikus tėvų ar gydytojo informaciją);
   3. susidarius nenumatytoms situacijoms, kai būtina nedelsiant susisiekti su tėvais ar pagalbos tarnybomis.
3. Pertraukų metu gimnazijos teritorijoje įrenginiais naudotis nerekomenduojama, išskyrus 5.2 ir 5.3 papunkčiuose numatytas situacijas.

## III SKYRIUS TVARKOS ĮGYVENDINIMAS IR KONTROLĖ

1. Kiekvienų mokslo metų pradžioje su šia tvarka supažindinami mokiniai, jų tėvai (globėjai) bei gimnazijos darbuotojai.
2. Tvarkos laikymosi priežiūrą vykdo mokytojai, klasių vadovai ir gimnazijos administracija.
3. Gimnazijos taryba, tėvų komitetas ir mokinių taryba gali teikti pasiūlymus dėl tvarkos atnaujinimo ar pakeitimų.

## IV SKYRIUS ATSAKOMYBĖ IR PASEKMĖS

1. Jei mokinys nesilaiko šios tvarkos:
   1. pirmą kartą – mokytojas žodžiu įspėja mokinį;
   2. pakartotinai – įrenginys gali būti paimamas iki pamokų ar ugdomosios veiklos pabaigos;
   3. jei mokinys atsisako atiduoti ugdymo metu naudojamą telefoną, mokytojas gali kviestis socialinį pedagogą ar mokyklos administracijos darbuotoją. Fiksuojamas drausmės pažeidimo faktas, informuojami tėvai;
   4. nuolat pažeidžiant tvarką – įrenginys grąžinamas tik tėvams (globėjams).
2. Dėl gimnazijos taisyklių nesilaikymo, mokinio elgesys dalyvaujant tėvams (globėjams, rūpintojams), aptariamas Vaiko gerovės komisijos posėdyje.
3. Gimnazija gali organizuoti individualias konsultacijas mokiniams ir tėvams dėl atsakingo technologijų naudojimo.
4. Taisyklių pažeidimams pasikartojus, kreipiamasi į Vaiko teisių specialistus, dėl mokinio teisės į sveiką ir saugią aplinką priemonių užtikrinimo.

## V SKYRIUS BAIGIAMOSIOS NUOSTATOS

1. Gimnazija įsipareigoja sudaryti sąlygas turiningam mokinių poilsiui pertraukų metu, skatinant veiklas be įrenginių.
2. Tvarka įsigalioja nuo 2025 m. rugsėjo 1 d. ir galioja iki jos pakeitimo ar panaikinimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_